LIETUVOS RESPUBLIKOS
VALSTYBINĖS MAISTO IR VETERINARIJOS TARNYBOS DIREKTORIAUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2006 M. SPALIO 24 D. ĮSAKYMO NR. B1-601 „DĖL FIZINIŲ ASMENŲ, TURINČIŲ VETERINARINĖS FARMACIJOS LICENCIJĄ, KVALIFIKACIJOS KĖLIMO TVARKOS APRAŠO PATVIRTINIMO“ PAKEITIMO

2008 m. birželio 30 d. Nr. B1-348

Vilnius

Vadovaudamasis Lietuvos Respublikos farmacijos įstatymu (Žin., 2006, Nr. 78-3056), Valstybinės maisto ir veterinarijos tarnybos direktoriaus 2008 m. gegužės 29 d. įsakymu Nr. B1-300 „Dėl Lietuvos valstybinės veterinarijos preparatų inspekcijos reorganizavimo prijungimo prie Nacionalinės veterinarijos laboratorijos būdu sąlygų patvirtinimo ir Nacionalinės veterinarijos laboratorijos pavadinimo pakeitimo“ (Žin., 2008, Nr. 63-2407), pakeičiu:

1. Valstybinės maisto ir veterinarijos tarnybos direktoriaus 2006 m. spalio 24 d. įsakymo Nr. B1-601 „Dėl Fizinių asmenų, turinčių veterinarinės farmacijos licenciją, kvalifikacijos kėlimo tvarkos aprašo patvirtinimo“ (Žin., 2006, Nr. 118-4531) 3 punktą ir jį išdėstau taip:

„3. Pavedu įsakymo vykdymo kontrolę Maisto ir veterinarijos vidaus audito tarnybai.“

2. Fizinių asmenų, turinčių veterinarinės farmacijos licenciją, kvalifikacijos kėlimo tvarkos aprašą, patvirtintą Valstybinės maisto ir veterinarijos tarnybos direktoriaus 2006 m. spalio 24 d. įsakymu Nr. B1-601:

2.1. išdėstau 12 punktą taip:

„12. Per dvejus metus kvalifikacijos kėlimas veterinarijos gydytojams turi sudaryti ne mažiau kaip 32 valandas.“;

2.2. išdėstau 16 punktą taip:

„16. Fiziniai asmenys kas dveji metai turi užpildyti Fizinio asmens, turinčio veterinarinės farmacijos licenciją ir dirbančio veterinarijos farmacijos įmonėje, kvalifikacijos kėlimo deklaracijos (toliau – Deklaracija) (Aprašo priedas) 2 egzempliorius. Deklaraciją, dokumentų, pagrindžiančių Deklaracijoje esančius įrašus, kopijas fizinis asmuo iki porinių metų vasario 15 d. turi pateikti Veterinarijos farmacijos asociacijai, kuri užregistruoja Deklaraciją ir vieną jos egzempliorių su žyma apie Deklaracijos priėmimą grąžina Deklaraciją pateikusiam fiziniam asmeniui. Šį Deklaracijos egzempliorių fizinis asmuo turi pateikti veterinarijos farmacijos įmonei, kurioje dirba.“;

2.3. įrašau 17 punkte vietoj žodžių „kitų metų“ žodžius „porinių metų“;

2.4. išdėstau 24 punktą taip:

„24. Fizinių asmenų kvalifikacijos kėlimo kontrolę vykdo pagal kompetenciją apskričių, miestų, rajonų valstybinės maisto ir veterinarijos tarnybos.“

DIREKTORIAUS PAVADUOTOJAS,

PAVADUOJANTIS DIREKTORIŲ	VIDMANTAS PAULAUSKAS